Štukljeva cesta 44, 1000 Ljubljana T: 01 369 77 00

F: 01 369 78 32

E: gp.mddsz@gov.si [www.mddsz.gov.si](http://www.mddsz.gov.si)

|  |  |
| --- | --- |
| Številka: 0070-14/2023 | |
| Ljubljana, dne 23. januarja 2024 | |
| EVA 2023-2611-0073 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Predlog zakona o spremembah in dopolnitvah Zakona o zaposlovanju, samozaposlovanju in delu tujcev – predlog za obravnavo | | | |
| 1. Predlog sklepa vlade: | | | |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/2013, 47/13 – ZDU-1G, 65/14, 55/17 in 163/22) je Vlada Republike Slovenije na ……… seji dne …………. sprejela naslednji  SKLEP:   1. Vlada Republike Slovenije je določila besedilo Predloga zakona o spremembah in dopolnitvah Zakona o zaposlovanju, samozaposlovanju in delu tujcev (EVA 2023-2611-0073) in ga pošlje Državnemu zboru v obravnavo. 2. Vlada Republike Slovenije Državnemu zboru predlaga, da Predlog zakona o spremembah in dopolnitvah Zakona o zaposlovanju, samozaposlovanju in delu tujcev (EVA 2023-2611-0073) in Predlog zakona o spremembah in dopolnitvah Zakona o tujcih (EVA 2022-1711-0027) obravnava na isti seji zaradi njune vsebinske povezanosti in potrebe po sočasni objavi v Uradnem listu Republike Slovenije.   Barbara Kolenko Helbl  generalna sekretarka  Priloge:   * predlog zakona o spremembah in dopolnitvah Zakona o zaposlovanju, samozaposlovanju in delu tujcev   Prejmejo:   * Generalni sekretariat Vlade Republike Slovenije * Državni zbor Republike Slovenije * Ministrstvo za delo, družino, socialne zadeve in enake možnosti * vsa ostala ministrstva * Služba Vlade Republike Slovenije za zakonodajo | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:**  - Mojca Pršina, generalna direktorica Direktorata za trg dela in zaposlovanje na Ministrstvu za delo,  družino, socialne zadeve in enake možnosti. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| **/** | | | |
| **4. Predstavniki vlade, ki bodo sodelovali pri delu državnega zbora:** | | | |
| * Luka Mesec, minister za delo, družino, socialne zadeve in enake možnosti, * Dan Juvan, državni sekretar na Ministrstvu za delo, družino, socialne zadeve in enake možnosti, * Mojca Pršina, generalna direktorica Direktorata za trg dela in zaposlovanje na Ministrstvu za delo, družino, socialne zadeve in enake možnosti, * Grega Malec, vodja sektorja za delovne migracije na Ministrstvu za delo, družino, socialne zadeve in enake možnosti. | | | |
| 5. Kratek povzetek gradiva: | | | |
| Zakon o spremembah in dopolnitvah Zakona o zaposlovanju, samozaposlovanju in delu tujcev se predlaga zaradi prenosa Direktive (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav z namenom visokokvalificirane zaposlitve in razveljavitvi Direktive Sveta 2009/50/ES. Predlog zakona je vložen skupaj z Zakonom o spremembah in dopolnitvah Zakona o tujcih.  Z uveljavitvijo predloga Zakona o spremembah in dopolnitvah zakona o zaposlovanju, samozaposlovanju in delu tujcev, se uveljavljajo naslednje bistvene spremembe:   * tujec bo za visokokvalificirano zaposlitev moral imeti pogodbo o zaposlitvi za najmanj šest mesecev – po trenutno veljavni zakonodaji za najmanj eno leto, * kot do sedaj bo moral izpolnjevati pogoje za opravljanje reguliranega poklica, pri nereguliranih poklicih bo moral izkazati visoke poklicne kvalifikacije, pri poklicih informativno komunikacijske tehnologije pa bo lahko modro karto EU pridobil tudi, če ne bo imel formalne izobrazbe. Svojo visoko poklicno usposobljenost bo tujec izkazal z najmanj 3 leti ustreznih delovnih izkušenj v zadnjih sedmih letih. Delovne izkušnje bodo morale biti primerljive z visokošolskimi kvalifikacijami. * Plača tujca za visokokvalificirano zaposlitev bo morala biti vsaj v višini povprečne mesečne bruto plače nazadnje objavljene v Uradnem listu RS. Po trenutno veljavni zakonodaji mora imeti plačo v višini 1,5 povprečne mesečne bruto plače. * Po enoletnem bivanju na podlagi modre karte v prvi državi članici EU, ima tujec pravico vstopa, prebivanja in dela v drugi državi članici EU in sicer za namen zaposlitve na podlagi modre karte EU, ki jo po poenostavljenem in hitrejšem postopku pridobi v drugi državi članici EU.   Kot po veljavni zakonodaji bo imetnik modre karte EU lahko modro karto EU podaljšal, v času veljavnosti pa zamenjal delovno mesto ali zamenjal delodajalca, če bodo izpolnjeni z zakonom določeni pogoji.  Direktiva 1883/2021 v 13. členu daje državam članicam možnost, da v skladu z nacionalno zakonodajo določijo poenostavljen postopek za izdajo modre karte tujcem, ki se bodo zaposlovali pri »odobrenih« delodajalcih. ZZSDT v drugem odstavku 16. člena že določa pogoje, ki jih morajo izpolnjevati delodajalci, da se lahko uvrstijo med »odobren« delodajalce, za katere pri zaposlovanju tujcev velja poenostavljen postopek. Ti delodajalci morajo biti v skladu z zakonom, ki ureja spodbujanje investicij vpisani v register podjetij z visoko dodano vrednostjo ali v register inovativnih zagonskih podjetij. Pri zaposlovanju pri teh podjetij se ne preverjajo pogoji iz 2., 3., 4. in 5. točke prvega odstavka 17. člena ZZSDT, ker se ti pogoji že preverjajo na podlagi zakona, ki ureja spodbujanje investicij.  Pri pogojih za izdajo soglasja se dodata dva nova pogoja, in sicer, da delodajalec ni napovedal odpuščanja večjega števila delavcev, ali da ni odpuščal delavcev iz poslovnih razlogov. Razlog za dopolnitev pogojev je v praksi nekaterih delodajalcev, da delavce odpuščajo za nekaj mesecev in jih potem ponovno zaposlujejo.  Zaradi pomanjkanja ustreznega kadra, predvsem v poletnih in zimskih mesecih, se sezonsko delo, poleg kmetijstva in gozdarstva, uvaja tudi v turizmu in gostinstvu.  Tujcem, ki v Sloveniji zakonito prebivajo zaradi drugih razlogov kot je zaposlitev, samozaposlitev ali delo je dana možnost, da se do izdaje izkaznice dovoljenja za prebivanje na kateri je označen dostop na trg dela, zaposlijo na podlagi veljavnega dovoljenja za začasno prebivanje in informativnega lista, ki ga izda Zavod RS za zaposlovanje.  Nova evidenca delodajalcev, ki so bili pravnomočno kaznovani za prekršek po delovno-pravni zakonodaji, bo omogočila, da se bodo s kršilci lahko seznanili tujci, ki imajo soglasje za zaposlitev, samozaposlitev ali delo in tujci, ki imajo prost dostop na slovenski trg dela, kakor tudi vsi drugi delavci (slovenski, delavci iz EU). | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | Tekoče leto (t) | | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | | |  |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
|  |  | |  | |  | | | |  |
|  |  | |  | |  | | | |  |
|  |  | |  | |  | | | |  |
| SKUPAJ | | | | |  | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  |  | |  | |  | | | |  |
|  |  | |  | |  | | | |  |
| SKUPAJ | | | | |  | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | |
|  | | |  | | | |  | | |
|  | | |  | | | |  | | |
|  | | |  | | | |  | | |
| SKUPAJ | | |  | | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | |
| 7.b Predstavitev ocene finančnih posledic pod 40.000 EUR:  (Samo če izberete NE pod točko 6.a.)  **Kratka obrazložitev** | | | | | | | | | |
| **8. Predstavitev sodelovanja z združenji občin:** | | | | | | | |  | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | **DA**/NE | |
| (Če je odgovor NE, navedite, zakaj ni bilo objavljeno.) | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | DA | | | |
| **11. Gradivo je uvrščeno v delovni program vlade:** | | | | | |  | | | |
| **Luka Mesec**  **Minister** | | | | | | | | | |

**PREDLOG SKLEPOV**

Številka:

Datum:

Vlada Republike Slovenije je na podlagi 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) na ……… seji dne …………. sprejela naslednji

SKLEP:

1. Vlada Republike Slovenije je določila besedilo Predloga zakona o spremembah in dopolnitvah Zakona o zaposlovanju, samozaposlovanju in delu tujcev (EVA 2023-2611-0076) in ga pošlje Državnemu zboru Republike Slovenije v obravnavo po rednem zakonodajnem postopku.
2. Vlada Republike Slovenije Državnemu zboru Republike Slovenije predlaga, da Predlog zakona o spremembah in dopolnitvah Zakona o zaposlovanju, samozaposlovanju in delu tujcev (EVA 2023-2611-0076) in Predlog zakona o spremembah in dopolnitvah Zakona o tujcih (EVA 2022-1711-0027) obravnava na isti seji zaradi njune vsebinske povezanosti in potrebe po sočasni objavi v Uradnem listu Republike Slovenije.

Barbara Kolenko Helbl

GENERALNA SEKRETARKA

Priloge:

* Predlog zakona o spremembah in dopolnitvah Zakona o zaposlovanju, samozaposlovanju in delu tujcev

Prejmejo:

* Generalni sekretariat Vlade Republike Slovenije
* Državni zbor Republike Slovenije
* Ministrstvo za delo, družino, socialne zadeve in enake možnosti
* Ministrstvo za notranje zadeve
* Služba Vlade Republike Slovenije za zakonodajo

|  |
| --- |
|  |

**(EVA 2023-2611-0021)**

**PREDLOG ZAKONA O SPREMEMBAH IN DOPOLNITVAH ZAKONA O ZAPOSLOVANJU, SAMOZAPOSLOVANJU IN DELU TUJCEV**

**I. UVOD**

**1. OCENA STANJA IN RAZLOGI ZA SPREJETJE PREDLOGA ZAKONA**

Zakon o zaposlovanju, samozaposlovanju in delu tujcev (Uradni list RS, št. 91/21 – uradno prečiščeno besedilo in 42/23, v nadaljnjem besedilu: ZZSDT) določa pogoje za zaposlovanje, samozaposlovanje in delo tujcev.

Predlog zakona v slovenski pravni red prenaša Direktivo (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav z namenom visokokvalificirane zaposlitve in razveljavitvi Direktive Sveta 2009/50/ES. Navedeno direktivo je potrebno zaradi enotnega izvajanja sočasno prenesti v Zakon o tujcih in v Zakon o zaposlovanju, samozaposlovanju in delu tujcev.

Ker se v praksi kažejo težave pri zaposlovanju ustreznega kadra v turizmu in gostinstvu, predvsem v poletni in zimski turistični sezoni, novela zakona, poleg sezonskega dela v kmetijstvu in gozdarstvu, uvaja sezonsko zaposlovanje oziroma delo tujcev v turizmu in gostinstvu.

**2. CILJI, NAČELA IN POGLAVITNE REŠITVE PREDLOGA ZAKONA**

**2.1 Cilji**

Cij predloga zakona je, da zaradi nujnega enotnega izvajanja Zakona o tujcih in Zakona o zaposlovanju, samozaposlovanju in delu tujcev vsebinsko ustrezno prenese določbe Direktive (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav z namenom visokokvalificirane zaposlitve in razveljavitvi Direktive Sveta 2009/50/ES ter zaradi pomanjkanja ustreznega kadra omogoči sezonsko zaposlovanje v turizmu in gostinstvu.

**2.2 Načela**

S predlogom se sledi načelu enotnega izvajanja Direktive (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav z namenom visokokvalificirane zaposlitve in razveljavitvi Direktive Sveta 2009/50/ES v državah članicah EU za katere direktiva velja. Direktiva ne velja za Dansko in Republiko Irsko.

**2.3 Poglavitne rešitve**

Z uveljavitvijo predloga Zakona o spremembah in dopolnitvah zakona o zaposlovanju, samozaposlovanju in delu tujcev se uveljavljajo naslednje bistvene spremembe:

* tujec bo za visokokvalificirano zaposlitev moral imeti pogodbo o zaposlitvi za najmanj šest mesecev – po trenutno veljavni zakonodaji za najmanj eno leto,
* kot do sedaj bo moral izpolnjevati pogoje za opravljanje reguliranega poklica, pri ne reguliranih poklicih bo moral izkazati visoke poklicne kvalifikacije, pri poklicih informativno komunikacijske tehnologije pa bo lahko modro karto EU pridobil tudi če ne bo imel formalne izobrazbe. Svojo visoko poklicno usposobljenost bo tujec izkazal z najmanj 3 leti ustreznih delovnih izkušenj v zadnjih sedmih letih. Delovne izkušnje bodo morale bit primerljive z visokošolskimi kvalifikacijami.
* Plača tujca za visokokvalificirano zaposlitev bo morala biti vsaj v višini povprečne mesečne bruto plače nazadnje objavljene v Uradnem listu RS. Po trenutno veljavni zakonodaji mora imeti plačo v višini 1,5 povprečne mesečne bruto plače.
* Po enoletnem bivanju na podlagi modre karte v prvi državi članici EU, ima tujec pravico vstopa, prebivanja in dela v drugi državi članici EU in sicer za namen zaposlitve na podlagi modre karte EU, ki jo po poenostavljenem in hitrejšem postopku pridobi v drugi državi članici EU.

Kot po veljavni zakonodaji bo imetnik modre karet EU lahko modro karto EU podaljšal, v času veljavnosti pa zamenjal delovno mesto ali zamenjal delodajalca, če bodo izpolnjeni z zakonom določeni pogoji.

Direktiva 1883/2021 v 13. členu daje državam članicam možnost, da v skladu z nacionalno zakonodajo določijo poenostavljen postopek za izdajo modre karte tujcem, ki se bodo zaposlovali pri »odobrenih« delodajalcih. ZZSDT v drugem odstavku 16. člena že določa pogoje, ki jih morajo izpolnjevati delodajalci, da se lahko uvrstijo med »odobren« delodajalce, za katere pri zaposlovanju tujcev velja poenostavljen postopek. Ti delodajalci morajo biti v skladu z zakonom, ki ureja spodbujanje investicij vpisani v register podjetij z visoko dodano vrednostjo ali v register inovativnih zagonskih podjetij. Pri zaposlovanju pri teh podjetij se ne preverjajo pogoji iz 2., 3., 4. in 5. točke prvega odstavka 17. člena ZZSDT, ker se ti pogoji že preverjajo na podlagi zakona, ki ureja spodbujanje investicij.

Pri pogojih za izdajo soglasja se dodata dva nova pogoja, in sicer, da delodajalec ni napovedal odpuščanja večjega števila delavcev, ali da ni odpuščal delavcev iz poslovnih razlogov. Razlog za dopolnitev pogojev je v praksi nekaterih delodajalcev, da delavce odpuščajo za nekaj mesecev in jih potem ponovno zaposlujejo.

Zaradi pomanjkanja ustreznega kadra, predvsem v poletnih in zimskih mesecih, se sezonsko delo, poleg kmetijstva in gozdarstva, uvaja tudi v turizmu in gostinstvu.

Tujcem, ki v Sloveniji zakonito prebivajo zaradi drugih razlogov kot je zaposlitev, samozaposlitev ali delo je dana možnost, da se do izdaje izkaznice dovoljenja za prebivanje na kateri je označen dostop na trg dela, zaposlijo na podlagi veljavnega dovoljenja za začasno prebivanje in informativnega lista, ki ga izda Zavod RS za zaposlovanje.

Nova evidenca delodajalcev, ki so bili pravnomočno kaznovani za prekršek po delovno-pravni zakonodaji, bo omogočila, da se bodo s kršilci lahko seznanili tujci, ki imajo soglasje za zaposlitev, samozaposlitev ali delo in tujci, ki imajo prost dostop na slovenski trg dela, kakor tudi vsi drugi delavci (slovenski, delavci iz EU).

**3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA**

Predlog zakona nima finančnih posledic za državni proračun in druga javna finančna sredstva.

**4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET**

Za izvajanje zakona ni treba zagotoviti dodatna finančna sredstva v sprejetem državnem proračunu.

**5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE**

**PRIKAZ UREDITVE V DRUGIH PRAVNIH SISTEMIH**

V pregledu ureditve v drugih DČ EU predstavljamo rešitve avstrijske zakonodaje, ki je v svoj pravni red prenesla Direktivo (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav z namenom visokokvalificirane zaposlitve in razveljavitvi Direktive Sveta 2009/50/ES, in trenutno veljavno ureditev v Poljski, Španiji in Finski.

**Republika Avstrija**

Državljanom tretjih držav se modra karta EU lahko izda, če:

* so končali študijski program na univerzi ali drugi terciarni izobraževalni ustanovi za obdobje najmanj treh let;
* za strokovnjake za informacijsko in komunikacijsko tehnologijo in vodje storitev ni potrebno dokazilo o formalni izobrazbi (diplomi), če imajo vsaj tri leta ustreznih poklicnih izkušenj, katerih raven je primerljiva z univerzitetno diplomo z minimalnim trajanjem treh let in ki so bile pridobljene v sedmih letih pred vložitvijo vloge za modro karto EU;
* ima zavezujočo ponudbo za zaposlitev za najmanj šest mesecev v Avstriji in zaposlitev ustreza tujčevi izobrazbi;
* bo zaslužil najmanj povprečno bruto plačo redno zaposlenih v Avstriji (v letu 2023: najmanj 45.595 EUR – letna plača s posebnimi izplačili) in
* na javnem zavodu za zaposlovanje (AMS) ni enako usposobljenega delavca, ki bi bil prijavljen kot iskalec zaposlitve.

Za dostop do reguliranih poklicev morajo predložiti dokazilo o dovoljenju za opravljanje poklica v Avstriji.

Kot dokazilo za poklicno usposobljenost v IKT morajo predložiti ustrezne izjave in »delovne certifikate«.

V Avstriji se lahko sezonska dela opravljajo na področju turizma, kmetijstva in gozdarstva. Za delovno dovoljenje zaprosi delodajalec. Delovno dovoljenje se izda za čas do 6 mesecev. Posamezni sezonski delavec je lahko v obdobju 12 mesecev zaposlen največ 9 mesecev.

**Poljska**

Državljanom tretjih držav se modra karta EU lahko izda, če:

* ima veljavno pogodbo o zaposlitvi ali zavezujočo ponudbo za zaposlitev visokokvalificiranih delavcev, ki traja najmanj 1 leto;
* mu je zagotovljen najmanj 1,5-kratnik povprečne bruto letne plače – 15.446 EUR;
* za regulirane poklice predloži dokumente, ki dokazujejo, da so izpolnjene nacionalne pravne zahteve;
* za neregulirane poklice predloži dokumente, ki dokazujejo, da so izpolnjene ustrezne višje poklicne kvalifikacije;

Na Poljskem se lahko sezonska dela opravljajo na področju kmetijstva, vrtnarstva in turizma. Za delovno dovoljenje zaprosi delodajalec. Delovno dovoljenje se izda za največ 9 mesecev v koledarskem letu.

**Španija**

Državljanom tretjih držav se modra karta EU lahko izda, če:

* ima veljavno pogodbo o zaposlitvi ali zavezujočo ponudbo za zaposlitev visokokvalificiranih delavcev, ki traja najmanj 1 leto;
* mu je zagotovljen najmanj 1,5-kratnik povprečne bruto letne plače – 33.908 EUR za leto 2020;
* za regulirane poklice predloži dokumente, ki dokazujejo, da so izpolnjene nacionalne pravne zahteve;
* za neregulirane poklice predloži dokumente, ki dokazujejo, da so izpolnjene ustrezne višje poklicne kvalifikacije;

V Španiji se lahko sezonska dela opravljajo na področju kmetijstva, turizma in gostinstva. Za delovno dovoljenje zaprosi delodajalec. Delovno dovoljenje se izda do največ 9 mesecev v koledarskem letu.

**Finska**

Državljanom tretjih držav se modra karta EU lahko izda, če:

* ima veljavno pogodbo o zaposlitvi ali zavezujočo ponudbo za zaposlitev visokokvalificiranih delavcev, ki traja najmanj 1 leto;
* mu je zagotovljen najmanj 1,5-kratnik povprečne bruto letne plače – 62.508 EUR za leto 2023;
* za regulirane poklice predloži dokumente, ki dokazujejo, da so izpolnjene nacionalne pravne zahteve;
* za neregulirane poklice predloži dokumente, ki dokazujejo, da so izpolnjene ustrezne višje poklicne kvalifikacije;

Na Finskem se lahko sezonska dela opravljajo na področju kmetijstva in turizma. Za delovno dovoljenje zaprosi tujec Delovno dovoljenje se izda do največ 9 mesecev v koledarskem letu..

**PRILAGOJENOST PREDLAGANE UREDITVE PRAVU EVROPSKE UNIJE**

Predlog zakona o spremembah in dopolnitvah Zakona o zaposlovanju, samozaposlovanju in delu tujcev (EVA 2023-…..) je usklajen z Direktivo (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav z namenom visokokvalificirane zaposlitve in razveljavitvi Direktive Sveta 2009/50/ES.

**6. PRESOJA POSLEDIC, KI JIH BO IMEL SPREJEM ZAKONA**

**6.1 Presoja administrativnih posledic**

**a) v postopkih oziroma poslovanju javne uprave ali pravosodnih organov:**

Sprejem zakona ne vpliva na poslovanje javne uprave ali pravosodnih organov.

**b) pri obveznostih strank do javne uprave ali pravosodnih organov:**

Sprejem zakona ne vpliva na obveznosti strank do javne uprave ali pravosodnih organov.

**6.2 Presoja posledic za okolje, vključno s prostorskimi in varstvenimi vidiki:**

Sprejem zakona ne vpliva na okolje, ki vključuje prostorske in varstvene vidike.

**6.3 Presoja posledic za gospodarstvo:**

Zakon bo vplival na gospodarske subjekte s področja gostinstva in turizma, ker na novo omogoča sezonsko zaposlovanje v gostinstvu in turizmu.

Delodajalci, ki so v skladu z zakonom, ki ureja spodbujanje investicij vpisani v register podjetij z visoko dodano vrednostjo ali v register inovativnih zagonskih podjetij bodo lahko pod enostavnejšimi pogoji zaposlili tudi tujce, ki bodo zaprosili za modro karto EU.

**6.4 Presoja posledic za socialno področje:**

Sprejem zakona ne vpliva na socialno področje.

**6.5 Presoja posledic za dokumente razvojnega načrtovanja:**

Sprejem zakona ne vpliva na dokumente razvojnega načrtovanja.

**6.6 Presoja posledic za druga področja:**

Sprejem zakona ne bo imel drugih posledic.

**6.7 Izvajanje sprejetega predpisa:**

Izvajanje predpisa bo spremljalo ministrstvo za delo, družino, socialne zadeve in enake možnosti.

**Predstavitev sprejetega zakona**

Sprejeti zakon bo objavljen v Uradnem listu RS. Predlagatelj bo zakon predstavljal v okviru obstoječih orodij (usmeritve upravnim enotam, sporočila za javnost, [www.infotujci.si,](http://www.infotujci.si/) ipd.).

**Spremljanje izvajanja sprejetega predpisa**

Izvajanje predpisa bo spremljalo ministrstvo za delo, družino, socialne zadeve in enake možnosti.

**6.8 Druge pomembne okoliščine v zvezi z vprašanji, ki jih ureja predlog zakona**

Drugih pomembnih okoliščin ni zaznanih.

**7. Prikaz sodelovanja javnosti pri pripravi predloga zakona**

Predlog zakona je bil objavljen na E-demokraciji.

**7.a Podatek o zunanjem strokovnjaku oziroma pravni osebi, ki je sodelovala pri pripravi predloga zakona (osebno ime in naziv fizične osebe ali firma in naslov pravne osebe)**

Pri pripravi predloga zakona niso sodelovali zunanji strokovnjaki in pravne osebe.

**7.b Znesek plačila, ki ga je oseba iz prejšnje točke v ta namen prejela:**

Sredstva v ta namen niso bila zagotovljena niti porabljena.

**8. Predstavniki predlagatelja, ki bodo sodelovali pri delu državnega zbora in delovnih teles**

Sodelovali bodo:

* Luka Mesec, minister za delo, družino, socialne zadeve in enake možnosti,
* Dan Juvan, državni sekretar na Ministrstvu za delo, družino, socialne zadeve in enake možnosti,
* Mojca Pršina, generalna direktorica Direktorata za trg dela in zaposlovanje na Ministrstvu za delo, družino, socialne zadeve in enake možnosti,
* Grega Malec, vodja sektorja za delovne migracije na Ministrstvu za delo, družino, socialne zadeve in enake možnosti.

**II. BESEDILO ČLENOV**

1. BESEDILO ČLENOV
2. člen

V Zakonu o zaposlovanju, samozaposlovanju in delu tujcev (Uradni list RS, št. 91/21– uradno prečiščeno besedilo in 42/23) se v 3. členu sedma alineja spremeni tako, da se glasi:

» - Direktiva (EU) 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav za namen visokokvalificirane zaposlitve in razveljavitvi Direktive Sveta 2009/50/ES;«.

2. člen

V 4. členu se za 4. točko dodajo nove 5., 6. in 7. točka, ki se glasijo:

**»**5.visoke poklicne kvalifikacije: kvalifikacije, dokazane z dokazilom o visokošolskih kvalifikacijah ali visoki poklicni usposobljenosti;

6. visokošolske kvalifikacije: vsaka diploma, spričevalo ali drugo dokazilo o formalnih kvalifikacijah, ki ga je izdal pristojni organ in ki dokazuje uspešen zaključek posrednješolskega visokošolskega programa ali enakovrednega programa terciarnega izobraževanja, in sicer sklopa študijskih predmetov, ki ga zagotavlja izobraževalna ustanova, ki jo država, v kateri ima izobraževalna ustanova sedež, priznava kot visokošolsko ustanovo ali enakovredno ustanovo terciarnega izobraževanja, kadar študij, potreben za pridobitev teh kvalifikacij, traja najmanj tri leta in ustreza najmanj ravni 6 ISCED 2011 ali ravni 6 OEK;

7. visoka poklicna usposobljenost: znanje, spretnosti in kompetence, potrjene s poklicnimi izkušnjami na ravni, primerljivi z visokošolskimi kvalifikacijami, ki so relevantne za poklic ali sektor, naveden v pogodbi o zaposlitvi, in ki so bili pridobljeni v najmanj treh letih v obdobju zadnjih 7 let v zvezi s poklici po SKP 08: 133 vodstveni delavci na področju storitev informacijske in komunikacijske tehnologije, in 25 strokovnjaki za informacijsko in komunikacijsko tehnologijo;«

Dosedanje 5., 6., 7., 8., 9., 10., 11., 12. in 13. točka postanejo 8., 9., 10., 11., 12., 13., 14., 15. in 16. točka.

3. člen

V 17. členu se v prvem odstavku za 8. točko dodata novi 9. in 10. točka, ki se glasi:

»9. da delodajalec v zadnjih šestih mesecih ni vložil pisnega obvestila o prenehanju potreb po delu večjega števila delavcev na zavod, skladno z zakonom, ki ureja delovna razmerja;

10. da delodajalec v zadnjih šestih mesecih iz poslovnih razlogov ni odpuščal delavce, ki izpolnjujejo pogoje za zasedbo delovnega mesta.«.

4. člen

V 20. členu se v prvem odstavku v 1. točki besedi »visokošolsko izobrazbo« nadomestita z besedilom »visoko poklicno kvalifikacijo«, v 2. točki pa se besedi »eno leto« nadomestita z besedama »šest mesecev«, beseda »1,5-kratnika« se črta, besedilo »ki se izračuna na podlagi povprečne mesečne bruto plače v Republiki Sloveniji« se črta.

V drugem odstavku se besedilo »V prvih dveh letih« nadomesti z besedilom »V prvem letu«.

V tretjem odstavku se besedilo »V prvih dveh letih« nadomesti z besedilom »V prvem letu«, besedilo »1. in 7. točke« pa se nadomesti z besedilom »5. točke«.

V četrtem odstavku se besedilo »V prvih dveh letih« nadomesti z besedilom »V prvem letu«.

V petem odstavku se besedilo »prvih dveh letih« nadomesti z besedama »prvem letu«.

Za petim odstavkom se dodajo novi 6., 7., 8. in 9. odstavek, ki se glasi:

(6) V postopku izdaje ali podaljšanja modre karte EU, ali soglasja za zamenjavo za namen zaposlitve pri podjetjih iz drugega odstavka 16. člena tega zakona, zavod preverja pogoje za izdajo soglasja k modri karti EU, določene v tem členu, razen pogojev iz 2., 3., 4. in 5. točke prvega odstavka 17. člena tega zakona.

(7) V primeru, da za modro karto EU zaprosi tujec, ki je v skladu s pogoji, določenimi v drugem odstavku 16. člena tega zakona, zaposlen v podjetju iz drugega odstavka 16. člena tega zakona, zavod v postopku podaje soglasja k modri karti EU ne preverja visokih poklicnih kvalifikacij, če so bile le te že preverjene v okviru podaje soglasja za zaposlitev pri podjetju iz drugega odstavka 16. člena tega zakona.

(8) V primeru, da za modro karto EU zaprosi tujec iz prejšnjega odstavka, zaradi zaposlitve pri istem delodajalcu, zavod v postopku podaje soglasja k modri karti EU ne preverja pogoja iz 1. točke prvega odstavka 17. člena tega zakona.

(9) Imetnik modre karte EU lahko po enoletni zaposlitvi, kot dopolnilno dejavnost opravlja tudi samozaposlitveno ali samostojno poklicno dejavnost.«.

5. člen

Za 20. členom se dodajo 20.a, 20.b in 20. c člen, ki se glasijo:

»20.a člen

(zaposlitev visoko poklicno usposobljenih)

(1) V primeru, da se bo tujec zaposlil kot vodstveni delavec na področju informacijske in komunikacijske tehnologije (področna skupina poklicev 133 po SKP08) ali kot strokovnjak za informacijsko in komunikacijsko tehnologijo (podskupina poklicev 25 po SKP08), lahko pogoj iz 1. točke prvega odstavka prejšnjega člena dokazuje tudi z visoko poklicno usposobljenostjo.

(2) Tujec mora v postopku ugotavljanja njegove visoke poklicne usposobljenosti za poklice iz prvega odstavka tega člena predložiti dokazilo:

- da je bil v zadnjih sedmih letih najmanj tri leta zakonito zaposlen kot vodstveni delavec na področju storitev informacijske in komunikacijske tehnologije ali kot strokovnjak za informacijsko in komunikacijsko tehnologijo ali

- potrdilo reprezentativnega sindikata ali reprezentativnega delodajalskega združenja, (v nadaljevanju: izvajalci), da ima ustrezne poklicne izkušnje, na ravni, primerljivi z visokošolskimi kvalifikacijami, ki so relevantne za poklic, določen v pogodbi o zaposlitvi.

20. b člen

(potrjevanje poklicnih izkušenj)

1. S tem zakonom se izvajalcem iz prejšnjega člena podeljuje javno pooblastilo za:

* pripravo standarda za posamezni poklic iz prvega odstavka prejšnjega člena,
* preverjanje ustreznih poklicnih izkušenj, na ravni, primerljivi z visokošolskimi kvalifikacijami, ki so relevantne za poklic, določen v pogodbi o zaposlitvi,
* izdajo potrdil o ustreznih poklicnih izkušnjah in
* vodenje evidenc državljanov tretjih držav, ki jim je priznana visoka poklicna usposobljenost.

1. Predlog standarda potrebnih znanj, ki ga pripravijo izvajalci, potrdi komisija, ki jo imenuje minister, pristojen za delo. Komisija je sestavljena iz petih članov in njihovih namestnikov. Člana komisije in njegovega namestnika imenujejo reprezentativne delodajalske organizacije, reprezentativne sindikalne organizacije, ministrstvo, pristojno za gospodarstvo in ministrstvo, pristojno za delo. Delo komisije vodi predstavnik ministrstva za delo.
2. Preverjanje ustreznih poklicnih izkušenj izvajajo strokovnjaki, ki jih predlagajo izvajalci in potrdi komisija iz prejšnjega odstavka. Pri posameznem preverjanju delovnih izkušenj sodelujeta najmanj dva strokovnjaka.
3. Postopek preverjanja ustreznih poklicnih izkušenj, ki se lahko opravlja na daljavo ali ob prisotnosti državljana tretje države, določijo izvajalci.
4. Višino stroškov preverjanja ustreznih poklicnih izkušenj za posamezni poklic, na predlog izvajalca, določi komisija iz drugega odstavka tega člena. Stroške preverjanja ustreznih poklicnih izkušenj plača delodajalec.
5. Potrdilo o visoki poklicni usposobljenosti za opravljanje poklica s področja informacijske in komunikacijske tehnologije, ki ga izda izvajalec, velja le za namen visokokvalificirane zaposlitve pri delodajalcu v Republiki Sloveniji, s katerim bo tujec sklenil pogodbo o zaposlitvi.

20. c člen

(soglasje za tujca, ki ima v državi članici EU že izdano modro karto EU)

V postopku izdaje modre karte EU zavod na zahtevo upravne enote poda soglasje k modri karti EU, če so izpolnjeni naslednji pogoji:

1. da ima tujec odločbo organa, pristojnega za priznavanje poklicnih kvalifikacij, ali mnenje organa, pristojnega za priznavanje ali vrednotenje izobraževanja, če bo opravljal regulirani poklic.
2. da ima tujec najmanj visoke poklicne kvalifikacije, če bo opravljal ne reguliran poklic in če je bil v prvi državi članici zaposlen manj kot dve leti.
3. da je priložena s strani delodajalca podpisana pogodba o zaposlitvi za najmanj šest mesecev, s katero je tujcu zagotovljena plača v višini najmanj povprečne letne bruto plače v Republiki Sloveniji, nazadnje objavljene v Uradnem listu Republike Slovenije.
4. da je izpolnjen pogoj iz 1. točke prvega odstavka 17. člena tega zakona.

6. člen

V 28. členu se v prvem odstavku besedilo »v kmetijstvu ali gozdarstvu« nadomesti z besedilom »v kmetijstvu, gozdarstvu, gostinstvu ali turizmu«.

Za prvim odstavkom se doda nov drugi odstavek, ki se glasi:

»(2) Sezonsko delo v kmetijstvu in gozdarstvu se lahko izvaja na podlagi pogodbe o zaposlitvi, ali na podlagi civilnopravne pogodbe. Sezonsko delo v turizmu in gostinstvu se lahko opravlja le na podlagi pogodbe o zaposlitvi.«

Dosedanji drugi, tretji, četrti in peti odstavek postanejo tretji, četrti, peti in šesti odstavek.

V dosedanjem petem odstavku, ki postane šesti odstavek, se za besedilom »do izrednih pridelovalnih pogojev (npr. podaljšanje vegetacije)« doda besedilo »ali mnenje zbornice, pristojne za turizem in gostinstvo, da je prišlo do podaljšanja turistične sezone in s tem povečane potrebe gostinskih storitev«

7. člen

V 33. členu se četrti odstavek spremeni tako, da se glasi:

»(4) Tujec z dovoljenjem za začasno prebivanje, ki ni izdano zaradi zaposlitve, samozaposlitve ali dela, je lahko zaposlen le na podlagi veljavne izkaznice dovoljenja za prebivanje, na kateri je označena pravica do dela, kateri upravna enota ob vročitvi, priloži tudi informativni list. Do izdaje izkaznice dovoljenja za prebivanje, na kateri je označena pravica do dela, se tujec lahko zaposli in vključi v obvezna socialna zavarovanja na podlagi veljavne izkaznice dovoljenja za prebivanje, ki ni izdano zaradi zaposlitve, samozaposlitve ali dela in informativnega lista iz drugega odstavka tega člena.«.

8. člen

V 38. členu se 4. odstavek spremeni tako, da se glasi:

»(4) Zavod v času veljavnosti modre karte EU umakne soglasje:

* če v času visokokvalificirane zaposlitve ni več izpolnjen pogoj iz 1. ali 2. točke prvega odstavka 20. člena
* če je imetnik modre karte EU, ki ima modro karto EU manj kot dve leti, neprekinjeno več kot tri mesece odjavljen iz obveznih socialnih zavarovanj,
* če je imetnik modre karte EU, ki ima modro karto EU več kot dve leti, neprekinjeno več kot šest mesecev odjavljen iz socialnih zavarovanj,
* če imetnik modre karte zaradi bolezni, invalidnosti ali starševskega dopusta več kot 12 mesecev ne izpolnjuje pogoja iz 2. točke prvega odstavka 20. člena.«.

9. člen

V 47. členu se v prvem odstavku doda nova 6. (7.) alineja, ki se glasi:

»- evidenca delodajalcev, tujih delodajalcev in naročnikov dela iz 42. člena tega zakona, ki jim je prepovedano zaposlovanje in delo tujcev oziroma izvajanje storitev;

V drugem odstavku se doda nov drugi stavek, ki se glasi:

»Evidenca iz 6. (7.) alineje prejšnjega odstavka se objavi na spletnih straneh zavoda.

10. člen

V 48. členu se za šestim odstavkom doda nov sedmi odstavek, ki se glasi:

»(7) Evidenca zavoda o delodajalcih, tujih delodajalcih in naročnikih dela iz 42. člena tega zakona, ki jim je prepovedano zaposlovanje in delo tujcev oziroma izvajanje storitev, vsebuje podatke o:

-       firmi in sedežu oziroma imenu in naslovu delodajalca, tujega delodajalca ali naročnika dela;

-       matični številki delodajalca, tujega delodajalca ali naročnika dela;

-       vrsti kršitve delovnopravne zakonodaje;

-       organu, ki je ugotovil kršitev;

-       vrsti akta, s katerim je ugotovljena kršitev;

-       datumu akta, s katerim je ugotovljena kršitev;

-       pravnomočno izrečeni kazni delodajalcu, tujemu delodajalcu ali naročniku dela;

-       obdobju prepovedi zaposlovanja, samozaposlovanja in dela tujcev.«.

Dosedanja 7. in 8. odstavek postaneta 8. in 9. odstavek.

11. člen

V 49. členu se tretji odstavek spremeni tako, da se glasi:

»(3) Upravljavci evidenc iz 5., 6. in 7. točke prvega odstavka tega člena zavodu posredujejo podatke o pravnomočnih sodbah, sklepih in odločbah o prekrških, izdanih delodajalcem ali naročnikom dela, njihovim odgovornim osebam ali tujcem, ki, v skladu z določbami tega zakona vplivajo na odločitve zavoda v posamičnih postopkih, ki jih vodi po tem zakonu.«.

**PREHODNE IN KONČNE DOLOČBE**

12. člen

V Zakonu o čezmejnem izvajanju storitev (Uradni list RS, št. 40/23) se v 20. členu za tretjim odstavkom doda nov četrti odstavek, ki se glasi:

»(4) Informacije na izjavi iz tretjega odstavka 16. člena tega zakona se v podatkovnem skladišču IMI za namene preverjanja hranijo za obdobje 24 mesecev.«.

V 26. členu se za desetim odstavkom doda nov enajsti odstavek, ki se glasi:

»Pristojni nadzorni organi na področju mednarodnega prevoza se izogibajo nepotrebnim zamudam pri izvajanju nadzornih ukrepov, ki bi lahko vplivale na trajanje in datume napotitve.«.

13. člen

V Zakonu o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US, 189/20 – ZFRO, 54/21, 172/21, ZODPol-G, 54/22, 59/22 – odl. US in 109/23) se v 74. členu za drugim odstavkom doda nov tretji odstavek, ki se glasi:

»(3) Zavod za namen informiranja o trgu dela v povezavi z napovedmi potreb trga dela pridobiva in analizira podatke drugih organov, ki vodijo evidence v povezavi s trgom dela (evidence glede izobraževanja, prehodov na trg dela, upokojevanja, demografske evidence). Podatke, ki jih zavod prejme na podlagi javnega pooblastila, lahko zaradi izvajanja statističnih in raziskovalnih aktivnosti, ter zaradi oblikovanja politik zaposlovanja in drugih resornih politik ministrstva, pristojnega za delo, posreduje ministrstvu, pristojnemu za delo. Podatki morajo biti ustrezno obdelani in anonimizirani.«.

Dosedanji tretji, četrti odstavek postanejo četrti in peti odstavek.

Za dosedanjim četrtim odstavkom, ki postane peti odstavek, se doda novi šesti odstavek, ki se glasi:

»(6) Zaradi zaposlovanja v Republiki Sloveniji zavod izvaja informiranje, zaposlitvene sejme, svetovanje, oglaševanje in promocijo ter vključevanje v ukrepe na trgu dela in drugo podporo državljanom tretjih držav v Republiki Sloveniji in v državah izvora.«.

14. člen

(dokončanje postopkov)

Postopki, ki so se začeli pred uveljavitvijo tega zakona, se končajo v skladu z Zakonom o zaposlovanju, samozaposlovanju in delu tujcev (Uradni list RS, št. 91/21 – uradno prečiščeno besedilo in 42/23), razen če so določbe tega zakona za stranko ugodnejše.

15. člen

(začetek veljavnosti in uporabe)

Ta zakon začne veljati petnajsti dan po objavi v Uradnem listu Republike Slovenije.

**III. OBRAZLOŽITVE ČLENOV**

**K 1. členu**

Namesto Direktive 2009/50/ES, ki se razveljavi 19. novembra 2023, se med prenesene direktive vpiše Direktiva 2021/1883 Evropskega parlamenta in Sveta z dne 20. oktobra 2021 o pogojih za vstop in prebivanje državljanov tretjih držav za namen visokokvalificirane zaposlitve in razveljavitvi Direktive Sveta 2009/50/ES.

**K 2. členu**

V 2. členu so dodani trije novi pojmi, definirani v Direktivi 2021/1883 in sicer:

Visoke poklicne kvalifikacije so kvalifikacije, dokazane z dokazilom o visokošolskih kvalifikacijah ali visoki poklicni usposobljenosti;

Visokošolske kvalifikacije: vsaka diploma, spričevalo ali drugo dokazilo o formalnih kvalifikacijah, ki ga je izdal pristojni organ in ki dokazuje uspešen zaključek posrednješolskega visokošolskega programa ali enakovrednega programa terciarnega izobraževanja, in sicer sklopa študijskih predmetov, ki ga zagotavlja izobraževalna ustanova, ki jo država, v kateri ima izobraževalna ustanova sedež, priznava kot visokošolsko ustanovo ali enakovredno ustanovo terciarnega izobraževanja, kadar študij, potreben za pridobitev teh kvalifikacij, traja najmanj tri leta in ustreza najmanj ravni 6 ISCED 2011 ali ravni 6 OEK;

Visoka poklicna usposobljenost: znanje, spretnosti in kompetence, potrjene s poklicnimi izkušnjami na ravni, primerljivi z visokošolskimi kvalifikacijami, ki so relevantne za poklic ali sektor, naveden v pogodbi o zaposlitvi, in ki so bili pridobljeni v najmanj treh letih v obdobju zadnjih 7 let v zvezi s poklici po SKP 08: 133 vodstveni delavci na področju storitev informacijske in komunikacijske tehnologije in 25 strokovnjaki za informacijsko in komunikacijsko tehnologijo;

**K 3. členu**

Pri pogojih za izdajo soglasja se dodata dva nova pogoja, in sicer, da delodajalec ni napovedal odpuščanja večjega števila delavcev, ali da ni odpuščal delavcev iz poslovnih razlogov. Razlog za dopolnitev pogojev je v praksi nekaterih delodajalcev, da delavce odpuščajo za nekaj mesecev in jih potem ponovno zaposlujejo. V tem času delavci, ki izpolnjujejo pogoje, prejemajo denarno nadomestilo.

**K 4. členu**

V 20. členu so na novo določeni pogoji za podajo soglasja k modri kart EU. Spreminjajo se pogoji glede pogodbe o zaposlitvi, višine plače in pogoji glede soglasja k podaljšanju modre karet EU, zamenjave delovnega mesta in zamenjave delodajalca.

Namesto dosedanje najmanj enoletne pogodbe o zaposlitvi, bo vlagatelj lahko predložil pogodbo o zaposlitvi z veljavnostjo najmanj šest mesecev.

Plača imetnika modre karte EU bo namesto dosedanjega najmanj 1,5 kratnika povprečne letne bruto plače morala biti v višini najmanj povprečne letne bruto plače v Republiki Sloveniji, nazadnje objavljene v Uradnem listu Republike Slovenije.

V prvem letu zaposlitve bo zavod podal soglasje k podaljšanju modre karte EU, če bodo izpolnjeni pogoji glede šest-mesečne veljavnosti pogodbe o zaposlitvi in pogoji glede plače ter da ima delodajalec plačane davke in prispevke (5. točka prvega odstavka 17. člena ZZSDT).

Po prvem letu zaposlitve bo zavod za zaposlovanje podal soglasje k podaljšanju modre karte EU, če bodo izpolnjeni pogoji glede šest-mesečne veljavnosti pogodbe o zaposlitvi in pogoji glede plače.

V prvem letu zaposlitve bo zavod za zaposlovanje podal soglasje k zamenjavi delovnega mesta, če bodo izpolnjeni pogoji glede šest-mesečne veljavnosti pogodbe o zaposlitvi in pogoji glede plače ter da ima delodajalec plačane davke in prispevke (5. točka prvega odstavka 17. člena ZZSDT).

V prvem letu zaposlitve bo zavod za zaposlovanje podal soglasje k zamenjavi delodajalca, če bodo izpolnjeni pogoji glede šest-mesečne veljavnosti pogodbe o zaposlitvi in pogoji glede plače ter pogoji iz 1., 2., 3., 5. in 7 točke prvega odstavka 17. člena ZZSDT.

Po prvem letu zaposlitve, bo v času veljavnosti modre karte EU, imetnik le te lahko zamenjal delovno mesto ali delodajalca brez soglasja zavoda za zaposlovanje.

Direktiva 1883/2021 v 13. členu daje državam članicam možnost, da v skladu z nacionalno zakonodajo določijo poenostavljen postopek za izdajo modre karte tujcem, ki se bodo zaposlovali pri delodajalcih, ki izpolnjujejo pogoje, na podlagi katerih se lahko tujci pri njih zaposlujejo pod enostavnejšimi pogoji. Pogoji, ki jih morajo izpolnjevati delodajalci, da lahko uveljavljajo poenostavljen postopek, so v ZZSDT že določeni v drugem odstavku 16. člena. Novi šesti odstavek 20. člena ZZSDT tako določa možnost izdaje modre karte tujcem, ki se zaposlujejo pri delodajalcih, ki so v skladu z zakonom, ki ureja spodbujanje investicij vpisana v register podjetij z visoko dodano vrednostjo ali v register inovativnih zagonskih podjetij. Pri zaposlovanju pri teh podjetij se ne preverjajo pogoji iz 2., 3., 4. in 5. točke prvega odstavka 17. člena ZZSDT, ker se ti pogoji že preverjajo na podlagi zakona, ki ureja spodbujanje investicij.

Novi sedmi odstavek določa, da imajo imetniki modre karte možnost, da po enoletni visokokvalificirani zaposlitvi, kot dopolnilno dejavnost opravljajo poklicno dejavnost ali samozaposlitveno dejavnost.

**K 5. členu**

Novi 20.a člen ureja možnost podaje soglasja k modri karti EU, če tujec nima visokošolske kvalifikacije (formalne izobrazbe) ampak je visoko poklicno usposobljen.

Tujec z visoko poklicno usposobljenostjo se bo lahko zaposlil le kot vodstveni delavec na področju informacijske in komunikacijske tehnologije (področna skupina poklicev 133 po SKP08) ali kot strokovnjak za informacijsko in komunikacijsko tehnologijo (podskupina poklicev 25 po SKP08).

V postopku ugotavljanja visoke poklicne usposobljenosti mora predložiti dokazilo, da je bil v zadnjih sedmih letih najmanj tri leta zakonito zaposlen kot vodstveni delavec na področju storitev informacijske in komunikacijske tehnologije ali kot strokovnjak za informacijsko in komunikacijsko tehnologijo, ali, da ima potrdilo izvajalca (reprezentativnega sindikata ali reprezentativnega delodajalskega združenja), da ima ustrezne poklicne izkušnje, na ravni, primerljivi z visokošolskimi kvalifikacijami, ki so relevantne za poklic, določen v pogodbi o zaposlitvi.

Novi 20. b člen izvajalcem iz 20. a člena podeljuje javno pooblastilo, da pripravijo standard za posamezni poklic; preverjajo ustreznost poklicnih izkušenj, na ravni, primerljivi z visokošolskimi kvalifikacijami, ki so relevantne za poklic, določen v pogodbi o zaposlitvi; izdajajo potrdila o ustreznih poklicnih izkušnjah in vodijo evidence državljanov tretjih držav ki jim je priznana visoka poklicna usposobljenost.

Izvajalci bodo potrdila izdajali v primeru, da tujec ne bo mogel ustrezno izkazati tri-letnih poklicnih izkušenj na ravni, primerljivi z visokošolskimi kvalifikacijami, ki so relevantne za poklic, določen v pogodbi o zaposlitvi, ali če bo delodajalec tako želel. Izdano potrdilo bo veljalo le za zaposlitev pri delodajalcu, ki je potrdilo pridobil.

Novi 20.c člen ureja izdajo soglasja k modri karti EU za tujce, ki že imajo modro karto EU v drugi državi članici EU.

Modro karto EU lahko pridobijo, če so bili najmanj 12 mesecev zaposleni v prvi državi članici EU kot imetnik modre karte EU.

Zavod za zaposlovanje bo soglasje k modri karti izdal, če bo priložena:

* s strani delodajalca podpisana pogodba o zaposlitvi za najmanj šest mesecev, s katero je tujcu zagotovljena plača v višini najmanj povprečne letne bruto plače v Republiki Sloveniji, nazadnje objavljene v Uradnem listu Republike Slovenije;
* ima tujec odločbo organa, pristojnega za priznavanje poklicnih kvalifikacij, ali mnenje organa, pristojnega za priznavanje ali vrednotenje izobraževanja, če bo opravljal regulirani poklic;
* ima tujec najmanj visoke poklicne kvalifikacije, če bo opravljal ne reguliran poklic in če je bil v prvi DČ zaposlen manj kot dve leti in
* da v evidenci brezposelnih oseb ni ustrezne brezposelne osebe.

**K 6. členu**

V 28. členu se poleg sezonskega dela v kmetijstvu in gozdarstvu uvaja sezonsko delo tudi v turizmu in gostinstvu. Za razliko od sezonskega dela v kmetijstvu in gozdarstvu, ki se lahko izvaja na podlagi pogodbe civilnega prava, ali pogodbe o zaposlitvi, se bo sezonsko delo v turizmu in gostinstvu lahko izvajalo le na podlagi pogodbe o zaposlitvi. Sezonsko delo se bo opravljalo do treh mesecev v koledarskem letu na podlagi dovoljenja za sezonsko delo ali do šest mesecev na podlagi soglasja zavod k enotnemu dovoljenju za prebivanje in delo. Pogoji za opravljanje sezonskega dela v turizmu in gostinstvu so enaki, kot veljajo za sezonsko delo v kmetijstvu in gozdarstvu, razen v tem, da mora biti za opravljanje sezonskega dela v turizmu in gostinstvu vedno sklenjena pogodba o zaposlitvi

**K 7. členu**

S spremembo četrtega odstavka 33. člena se tujcem z dovoljenjem za prebivanje, ki ni izdano zaradi zaposlitve, samozaposlitve ali dela omogoča, da se do izdaje nove izkaznice dovoljenja za prebivanje na kateri bo naveden dostop na trg dela, zaposlijo na podlagi izkaznice dovoljenja za prebivanje, na kateri je naveden razlog prebivanja (npr. družinski član) in informativnega lista, ki ga izda Zavod RS za zaposlovanje. Po sedanji ureditvi morajo ti tujci in njihovi bodoči delodajalci čakati tudi po nekaj mesecev, da tujec na upravni enoti pridobi novo izkaznico dovoljenja za prebivanje.

**K 8. členu**

V četrtem odstavku 38. člena ZZSDT se na novo določajo pogoji, ko se soglasje k modri karti EU umakne.

**K 9. členu**

V 47. členu se v prvem odstavku doda nova alineja, ki določa, da se vodi evidenca delodajalcev, tujih delodajalcev in naročnikov dela, ki so kršili 42. člen ZZSDT in jim je za določen čas prepovedano zaposlovanje, delo oziroma izvajanje storitev.

**K 10. členu**

V 48. členu se doda novi sedmi odstavek, ki določa podatke, ki jih vsebuje evidenca zavoda o delodajalcih, tujih delodajalcih in naročnikih dela, ki so kršili 42. člen ZZSDT.

**K11. členu**

S spremembo tretjega odstavka 49. člena bo zavod lahko v skladu z novo 6 (7) alinejo prvega odstavka 47. člena zakona upravljal evidenco delodajalcev, tujih delodajalcev in naročnikov dela iz 42. člena tega zakona, ki jim je prepovedano zaposlovanje in delo tujcev oziroma izvajanje storitev ter jo v skladu z dopolnjenim drugim odstavkom 47. člena zakona javno objavil. S posredovanjem podatkov s strani Inšpektorata RS za delo in Finančne uprave RS zavodu o pravnomočnih sodbah, sklepih in odločbah o prekrških, izdanih delodajalcem ali naročnikom dela, bo zavod, z javno objavo kršiteljev seznanil vse bodoče delojemalce o kršiteljih delovnopravne zakonodaje. Po veljavnem zakonu zavod nima pravne podlage, da bi javno objavil kršitelje. Zavod lahko le v posamičnem postopku zavrne izdajo soglasja ali izdajo delovnega dovoljenja delodajalcu, ki je kršil delovnopravno zakonodajo. Tujci, ki imajo prost dostop na slovenski trg dela, in tujci, ki jim je izdano soglasje za zaposlitev, samozaposlitev in delo ter slovenski in z njimi izenačeni delojemalci, nimajo informacije o tem, ali je prihodnji delodajalec kršitelj delovno pravne zakonodaje, ali ne. Na podlagi javne objave bodo delojemalci seznanjeni s kršitelji delovnopravne zakonodaje, javna objava pa bo tudi preventivno delovala na druge delodajalce.

**K 12. členu**

Z določbo se ustrezno prenaša vsebina trinajstega in petnajstega odstavka 1. člena Direktive (EU) 2020/1057 Evropskega parlamenta in Sveta z dne 15. julija 2020 o določitvi posebnih pravil v zvezi z Direktivo 96/71/ES in Direktivo 2014/67/EU za napotitev voznikov v sektorju cestnega prometa ter spremembi Direktive 2006/22/ES glede zahtev za izvrševanje in Uredbe (EU) št. 1024/2012 (UL L št. 249 z dne 31. 7. 2020, str. 49; v nadaljnjem besedilu: direktiva 2020/1057), kot posledica opomina EK.

**K13. členu**

Zaradi ustreznega celostnega informiranja o trgu dela se veljavni 74. člen dopolnjuje z novim tretjim odstavkom, ki bo omogočal ustrezno pridobivanje in analiziranje podatkov drugih organov, ki vodijo evidence v povezavi s trgom dela (evidence glede izobraževanja, prehodov na trg dela, upokojevanja, demografske evidence). Podatke, ki jih zavod prejme v okviru dejavnosti in nalog, bi v okviru statističnih in raziskovalnih dejavnosti lahko uporabilo tudi ministrstvo, ki je trenutno pri pridobivanju podatkov zelo omejeno. Navedeno vpliva tudi na oblikovanje politike zaposlovanja in drugih resornih politik ministrstva. Izmenjava podatkov med ministrstvom in zavodom mora potekati v ustrezno anonimizirani obliki.

Državljani tretjih držav, ki na podlagi delovnih in enotnih dovoljenj delajo in se zaposlujejo v Sloveniji, predstavljajo ranljivo skupino, ki je tudi zaradi pomanjkanja ustreznih in razumljivih informacij izpostavljena kršitvam svojih pravic in neenaki obravnavi. Državljani tretjih držav se ob vstopu v Slovenijo soočajo s številnimi odprtimi vprašanji, ki večinoma predstavljajo veliko breme za posameznika. Premostiti morajo različne postopke, ki omogočajo njihovo bivanje v državi ter jih vključujejo v novo družbeno okolje. Pomanjkanje osnovnih informacij je pogosto največja ovira, s katero se spopadajo na poti do kakovostnega življenja. Ena temeljnih nalog zavoda je zagotavljanje manjkajoče ustrezne delovne sile. Odgovor na razkorak med ponudbo in povpraševanjem na trgu dela so državljani tretjih držav, ki imajo pomembno vlogo pri spodbujanju gospodarske rasti, saj predstavljajo delovno silo, ki je na domačem trgu dela primanjkuje. Zavod poleg izvajanja politike zaposlovanja in dela tujcev izvaja aktivnosti, s ciljem zagotavljanja celovite podpore državljanom tretjih držav in njihovim delodajalcem. Zaradi boljšega obveščanja izbranih kandidatov za zaposlitev zavod pripravlja informacije o splošnih življenjskih razmerah, pogojih vstopa, prebivanja in dela ter o pravicah in dolžnostih delavcev državljanov tretjih držav v Republiki Sloveniji in seznanja državljane tretjih držav s slovensko zgodovino, kulturo in pravno ureditvijo. Upoštevaje navedeno, se določa novi, šesti odstavek 74. člena ZUTD, na podlagi katerega zavod zaradi zaposlovanja v Republiki Sloveniji izvaja tudi informiranje, zaposlitvene sejme, svetovanje, vključevanje v ukrepe na trgu dela in drugo podporo državljanom tretjih držav v Republiki Sloveniji in v državah, iz katerih prihajajo državljani tretjih držav (t.i. tretjih državah). V obstoječem zakonu ni podlage za izvajanje navedenih aktivnostih v državah izvora. Aktivnosti zavoda v tretjih državah pripomorejo tudi k varnosti delavcev, ki se zaposlujejo v Sloveniji, saj prejmejo verodostojne informacije tako o zakonodaji kot o posameznih delodajalcih.

**K 14. členu**

Člen določa, da se postopki, ki so se začeli pred uveljavitvijo tega zakona, končajo v skladu z veljavnim zakonom, razen če so določbe tega zakona za stranko ugodnejše.

**K 15. členu**

Člen določa začetek veljavnosti zakona.

**IV. BESEDILO ČLENOV, KI SE SPREMINJAJO**

**Zakon o zaposlovanju, samozaposlovanju in delu tujcev (Uradni list RS, št. 91/21 – uradno prečiščeno besedilo in 42/23)**

**3. člen**

**(predpisi Evropske unije)**

S tem zakonom se v pravni red Republike Slovenije delno prenašajo naslednje direktive Evropske unije:

-        **(**[**prenehala veljati**](http://www.uradni-list.si/1/objava.jsp?urlurid=2017461#29.%20%C4%8Dlen)**)**;

-        Direktiva Sveta 2001/55/ES z dne 20. julija 2001 o najnižjih standardih za dodelitev začasne zaščite v primeru množičnega prihoda razseljenih oseb in o ukrepih za uravnoteženje prizadevanj in posledic za države članice pri sprejemanju takšnih oseb (UL L št. 212 z dne 7. 8. 2001, str. 12);

-        Direktiva Sveta 2003/86/ES z dne 22. septembra 2003 o pravici do združitve družine (UL L št. 251 z dne 3. 10. 2003, str. 12);

-        Direktiva Sveta 2003/109/ES z dne 25. novembra 2003 o statusu državljanov tretjih držav, ki so rezidenti za daljši čas (UL L št. 16 z dne 23. 1. 2004, str. 44), zadnjič spremenjena z Direktivo Evropskega parlamenta in Sveta 2011/51/EU z dne 11. maja 2011 o spremembah Direktive Sveta 2003/109/ES, da se razširi njeno področje uporabe na upravičence do mednarodne zaščite (UL L št. 132 z dne 19. 5. 2011, str. 1);

-        Direktiva Evropskega parlamenta in Sveta 2004/38/ES z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic, ki spreminja Uredbo (EGS) št. 1612/68 in razveljavlja direktive 64/221/EGS, 68/360/EGS, 72/194/EGS, 73/148/EGS, 75/34/EGS, 75/35/EGS, 90/364/EGS, 90/365/EGS in 93/96/EGS (UL L št. 158 z dne 30. 4. 2004, str. 77);

-        Direktiva Sveta 2004/81/ES z dne 29. aprila 2004 o dovoljenju za prebivanje, izdanem prebivalcem tretjih držav, ki so žrtve nedovoljene trgovine z ljudmi ali so bili predmet dejanj omogočanja nezakonitega priseljevanja, ki sodelujejo s pristojnimi organi (UL L št. 261 z dne 6. 8. 2004, str. 19);

-        Direktiva (EU) 2016/801 Evropskega parlamenta in Sveta z dne 11. maja 2016 o pogojih za vstop in prebivanje državljanov tretjih držav za namene raziskovanja, študija, opravljanja pripravništva, prostovoljskega dela, programov izmenjave učencev ali izobraževalnih projektov in dela varušk au pair (UL L št. 132 z dne 21. 5. 2016, str. 21);

-        Direktiva Sveta 2009/50/ES z dne 25. maja 2009 o pogojih za vstop in prebivanje državljanov tretjih držav za namene visokokvalificirane zaposlitve (UL L št. 155 z dne 18. 6. 2009, str. 17);

-        Direktiva Evropskega parlamenta in Sveta 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168 z dne 30. 6. 2009, str. 24);

-        Direktiva Evropskega parlamenta in Sveta 2011/95/EU z dne 13. decembra 2011 o standardih glede pogojev, ki jih morajo izpolnjevati državljani tretjih držav ali osebe brez državljanstva, da so upravičeni do mednarodne zaščite, glede enotnega statusa beguncev ali oseb, upravičenih do subsidiarne zaščite, in glede vsebine te zaščite (UL L št. 337 z dne 20. 12. 2011, str. 9);

-        Direktiva Evropskega parlamenta in Sveta 2011/98/EU z dne 13. decembra 2011 o enotnem postopku obravnavanja vloge za enotno dovoljenje za državljane tretjih držav za prebivanje in delo na ozemlju države članice ter o skupnem nizu pravic za delavce iz tretjih držav, ki zakonito prebivajo v državi članici (UL L št. 343, 23. 12. 2011, str. 1);

-        Direktiva Evropskega parlamenta in Sveta 2013/33/EU z dne 26. junija 2013 o standardih za sprejem prosilcev za mednarodno zaščito (UL L št. 180 z dne 29. 6. 2013, str. 96);

-        Direktiva Evropskega parlamenta in Sveta 2014/36/EU z dne 26. februarja 2014 o pogojih za vstop in bivanje državljanov tretjih držav zaradi zaposlitve sezonskih delavcev (UL L št. 94 z dne 28. 3. 2014, str. 375);

-        Direktiva Evropskega parlamenta in Sveta 2014/66/EU z dne 15. maja 2014 o pogojih za vstop in prebivanje državljanov tretjih držav v okviru premestitev znotraj podjetja (UL L št. 157 z dne 27. 5. 2014, str. 1).

**4. člen**

**(opredelitev pojmov)**

Za potrebe tega zakona posamezni pojmi pomenijo:

1.      delodajalec ali delodajalka (v nadaljnjem besedilu: delodajalec): pravna oseba ali posameznik, registriran za opravljanje dejavnosti oziroma vpisan v register kmetijskih gospodarstev v Republiki Sloveniji, ter drug subjekt, določen z zakonom, ki ureja delovna razmerja, ki zaposluje tujca na podlagi pogodbe o zaposlitvi;

2.      enotno dovoljenje: enotno dovoljenje za prebivanje in delo, ki ga v skladu z zakonom, ki ureja vstop in prebivanje tujcev, izda pristojni organ in ki tujcu omogoča, da vstopi, prebiva in dela v Republiki Sloveniji;

2.a  informativni list: informacija o pogojih in elementih zaposlitve ali dela, izdana na podlagi soglasja za izdajo ali podaljšanje enotnega dovoljenja ali modre karte EU, ali izdana na podlagi soglasja za zamenjavo;

3.      povezane gospodarske družbe: za povezani gospodarski družbi se štejeta gospodarski družbi, ki sta v večinski lasti iste gospodarske družbe, ali gospodarski družbi, med katerima ima ena neposredno ali posredno prevladujoč vpliv v drugi zaradi njenega lastništva, finančne udeležbe v njej ali pravil upravljanja. Prevladujoč vpliv obstaja, ko ima ena gospodarska družba neposredno ali posredno glede na drugo gospodarsko družbo večino njenega vpisanega kapitala, nadzor nad večino glasov, povezanih z delnicami, ki jih je izdala, ali lahko imenuje več kot polovico članov njenega upravnega, vodstvenega ali nadzornega organa;

4.      modra karta EU: dovoljenje za začasno prebivanje zaradi visokokvalificirane zaposlitve, ki se izda v skladu z zakonom, ki ureja vstop in prebivanje tujcev, in ki njenemu imetniku omogoča, da vstopi, prebiva in se zaposli v Republiki Sloveniji;

5.      napoteni delavec ali napotena delavka (v nadaljnjem besedilu: napoteni delavec): tujec ali tujka, ki na podlagi pogodbe o zaposlitvi pri delodajalcu s sedežem ali prebivališčem izven Republike Slovenije začasno opravlja delo v Republiki Sloveniji;

6.      naročnik dela: pravna oseba ali posameznik, registriran za opravljanje dejavnosti oziroma vpisan v register kmetijskih gospodarstev v Republiki Sloveniji, za katerega bo tujec opravljal določeno delo na podlagi sklenjene pogodbe civilnega prava;

7.      soglasje za zamenjavo: potrdilo o izpolnjevanju pogojev, določenih s tem zakonom, ki ga na zahtevo organa, pristojnega v skladu z zakonom, ki ureja vstop in prebivanje tujcev, da Zavod Republike Slovenije za zaposlovanje (v nadaljnjem besedilu: zavod) k zamenjavi delovnega mesta, zamenjavi delodajalca, ali zaposlitvi pri dveh ali več delodajalcih, v času veljavnosti enotnega dovoljenja;

8.      soglasje: potrdilo o izpolnjevanju pogojev, določenih s tem zakonom, ki ga na zahtevo organa, pristojnega po zakonu, ki ureja vstop in prebivanje tujcev, poda zavod k enotnemu dovoljenju ali modri karti EU, za določen namen zaposlitve ali dela;

9.      tretja država: vsaka država, ki ni članica EU, EGP ali ni Švicarska konfederacija;

10.   tujec ali tujka (v nadaljnjem besedilu: tujec): oseba, ki nima državljanstva Republike Slovenije;

11.   tuji delodajalec ali tuja delodajalka (v nadaljnjem besedilu: tuji delodajalec): pravna oseba ali posameznik, ki je registriran za opravljanje dejavnosti in ima prebivališče ali sedež v tretji državi, ki zaposluje tujca na podlagi pogodbe o zaposlitvi;

12.   zastopnik ali zastopnica (v nadaljnjem besedilu: zastopnik): državljan tretje države, ki je vpisan v ustrezen register kot oseba, pooblaščena za zastopanje;

13.   subjekt gostitelj je gospodarska družba s sedežem v Republiki Sloveniji, kamor je napoten tujec v okviru premestitve znotraj povezanih gospodarskih družb.

**17. člen**

**(pogoji za podajo soglasja za zaposlitev)**

(1) V postopku izdaje enotnega dovoljenja za namen zaposlitve zavod na zahtevo upravne enote poda soglasje k enotnemu dovoljenju, če so izpolnjeni naslednji pogoji:

1.      da v evidenci brezposelnih oseb ni ustrezne brezposelne osebe;

2.      da je delodajalec ustrezno registriran ali vpisan v registru kmetijskih gospodarstev oziroma v poslovnem registru za opravljanje dejavnosti, v okviru katere bo tujec opravljal delo;

3.      da delodajalec ni v postopku likvidacije ali stečaja;

4.      da delodajalec aktivno posluje, kar pomeni:

-  da je pri delodajalcu najmanj šest mesecev pred vložitvijo vloge že zaposlena in vključena v obvezna socialna zavarovanja najmanj ena oseba, zaposlena za poln delovni čas, ali

-  da je delodajalec kot posameznik, registriran za opravljanje dejavnosti oziroma vpisan v register kmetijskih gospodarstev, najmanj šest mesecev pred vložitvijo vloge vključen v obvezna socialna zavarovanja ali

-  da je imel delodajalec v vsakem od zadnjih šestih mesecev pred vložitvijo vloge prilive iz naslova opravljanja dejavnosti najmanj v višini 10.000 eurov na transakcijski račun, odprt v Republiki Sloveniji;

5.      da je delodajalec za dohodke iz delovnega razmerja za zadnjih šest mesecev pred mesecem vložitve vloge ali za čas poslovanja, če je ta krajši od šest mesecev, predlagal obračune davčnega odtegljaja za dohodke iz delovnega razmerja, če je zaposloval delavce, in nima neporavnanih zapadlih davčnih obveznosti;

6.      da ni izkoriščena kvota iz 41. člena tega zakona;

7.      da tujec izpolnjuje pogoje, ki jih zahteva delodajalec;

8.      da je priložena s strani delodajalca podpisana pogodba o zaposlitvi, v skladu z določbami tega zakona.

(2) V primeru delodajalcev, ki so registrirani manj kot šest mesecev, se pogoj iz 4. točke prejšnjega odstavka šteje za izpolnjen, če je delodajalec pred vložitvijo vloge investiral najmanj 50.000 eurov v dejavnost, v okviru katere bo tujec opravljal delo.

(3) V primeru tujca z najmanj visokošolsko izobrazbo se soglasje za zaposlitev poda brez preverjanja pogoja iz 4. točke prvega odstavka tega člena in pogoja iz prejšnjega odstavka.

(4) V primeru tujca, ki je športnik ali strokovni delavec v skladu z zakonom, ki ureja šport, se soglasje za zaposlitev poda brez preverjanja pogojev iz 1. točke in prve alineje 4. točke prvega odstavka tega člena, če je vlogi priloženo mnenje pristojne nacionalne panožne športne zveze po zakonu, ki ureja šport, o tem, da za zaposlitev v športni panogi ni ustrezne brezposelne osebe.

(5) Tujcu, ki je prejemnik denarnega nadomestila za primer brezposelnosti in ga v zaposlitev napotuje zavod, se za namen te zaposlitve poda soglasje k izdaji enotnega dovoljenja za namen zaposlitve brez preverjanja pogojev iz prvega odstavka tega člena, pod pogojem, da delodajalec v zadnjih štirih mesecih ni odpuščal iz poslovnih razlogov delavcev, ki izpolnjujejo pogoje za zasedbo delovnega mesta.

(6) V primeru, da delodajalčeva obveznost predložitve obračuna davčnega odtegljaja za dohodke iz delovnega razmerja za zadnji mesec pred vložitvijo vloge še ni nastala, se izpolnjevanje pogoja iz 5. točke prvega odstavka tega člena ugotavlja na podlagi podatkov za zadnjih šest mesecev ali za čas poslovanja, če je ta krajši od šest mesecev, pred vložitvijo vloge, za katere je obveznost predložitve obračuna davčnega odtegljaja za dohodke iz delovnega razmerja že nastala.

(7) Minister, pristojen za delo, lahko določi primere, ko zaposlitev tujca zaradi narave dela oziroma posebnih okoliščin na strani delodajalca ali tujca ni vezana na trg dela in se soglasje k enotnemu dovoljenju ali soglasje za zamenjavo za namen zaposlitve poda brez ugotavljanja izpolnjevanja pogoja iz 1. točke prvega odstavka tega člena.

(8) Minister, pristojen za delo, lahko na podlagi ugotovitve, da zaposlovanje tujcev ne bo škodljivo vplivalo na trg dela, ob upoštevanju stanja brezposelnosti, strukture zaposlovanja in regionalnih potreb za odpiranje novih delovnih mest v okviru posameznih gospodarskih panog, s soglasjem socialnih partnerjev določi poklice, v zvezi s katerimi se soglasje k enotnemu dovoljenju ali soglasje za zamenjavo za namen zaposlitve poda brez ugotavljanja izpolnjevanja pogoja iz 1. točke prvega odstavka tega člena.

1. Soglasje k modri karti EU

**20. člen**

**(pogoji za podajo soglasja)**

(1) V postopku izdaje modre karte EU zavod na zahtevo upravne enote poda soglasje k modri karti EU, če so izpolnjeni naslednji pogoji:

1.      da ima tujec najmanj visokošolsko izobrazbo,

2.      da je priložena s strani delodajalca podpisana pogodba o zaposlitvi za najmanj eno leto, s katero je tujcu zagotovljena plača v višini najmanj 1,5-kratnika povprečne letne bruto plače v Republiki Sloveniji, ki se izračuna na podlagi povprečne mesečne bruto plače v Republiki Sloveniji, nazadnje objavljene v Uradnem listu Republike Slovenije,

3.      da so izpolnjeni pogoji iz 1., 2., 3., 5. in 7. točke prvega odstavka 17. člena tega zakona.

(2) V prvih dveh letih zaposlitve zavod na zahtevo upravne enote poda soglasje k podaljšanju modre karte EU, če sta izpolnjena pogoja iz 2. točke prejšnjega odstavka in pogoj iz 5. točke prvega odstavka 17. člena tega zakona.

(3) V prvih dveh letih zaposlitve zavod na zahtevo upravne enote poda soglasje za zamenjavo delovnega mesta pri istem delodajalcu, če sta izpolnjena pogoja iz 2. točke prvega odstavka tega člena in pogoj iz 1. in 7. točke prvega odstavka 17. člena tega zakona.

(4) V prvih dveh letih zaposlitve zavod na zahtevo upravne enote poda soglasje za zamenjavo delodajalca, če sta izpolnjena pogoja iz 2. točke prvega odstavka tega člena in pogoji iz 1., 2., 3., 5. in 7. točke prvega odstavka 17. člena tega zakona.

(5) Po prvih dveh letih zaposlitve zavod na zahtevo upravne enote poda soglasje k podaljšanju modre karte EU, če sta izpolnjena pogoja iz 2. točke prvega odstavka tega člena.

9. Soglasje za sezonsko delo in dovoljenje za sezonsko delo

**28. člen**

**(splošna določba)**

(1) Sezonsko delo se lahko opravlja v kmetijstvu ali gozdarstvu in je neločljivo povezano s sezono, v kateri je za posamezno dejavnost značilen izrazito povečan obseg potrebe po delavcih.

(2) Tujec lahko sezonsko delo, ki ne presega 90 dni v koledarskem letu, opravlja na podlagi dovoljenja za sezonsko delo, sezonsko delo, daljše od 90 dni v koledarskem letu, pa lahko opravlja na podlagi enotnega dovoljenja, izdanega na podlagi soglasja za sezonsko delo.

(3) Za opravljanje sezonskega dela tujca v različnih časovnih obdobjih pri istem ali drugem delodajalcu oziroma naročniku dela zavod lahko poda eno ali več soglasij, pri čemer skupno trajanje ne sme presegati šestih mesecev v koledarskem letu. Če zavod v postopku izdaje enotnega dovoljenja poda eno soglasje za več časovnih obdobij, v postopku izdaje novih enotnih dovoljenj za predmetna časovna obdobja soglasje zavoda ni potrebno.

(4) Skupno trajanje veljavnosti enega ali več dovoljenj za sezonsko delo, izdanih za istega tujca, za opravljanje sezonskega dela pri istem ali drugem delodajalcu oziroma naročniku dela, ne sme presegati 90 dni v koledarskem letu.

(5) Ne glede na tretji odstavek tega člena se lahko za nadaljnje opravljanje sezonskega dela pri istem delodajalcu enotno dovoljenje podaljša pod pogojem, da je vlogi za podaljšanje enotnega dovoljenja priloženo mnenje zbornice, pristojne za kmetijstvo in gozdarstvo, da je prišlo do izrednih pridelovalnih pogojev (npr. podaljšanje vegetacije) ter pogodba o zaposlitvi oziroma pogodba civilnega prava za predmetno obdobje. V postopku podaljšanja enotnega dovoljenja za ta namen soglasje zavoda ni potrebno.

**33. člen**

**(zaposlovanje)**

(1) Tujec z dovoljenjem za začasno prebivanje, ki ni izdano zaradi zaposlitve, samozaposlitve ali dela, se lahko zaposli le na delovnem mestu, za katerega v evidenci brezposelnih oseb ni ustreznih brezposelnih oseb, razen v primeru opravljanja dela zastopnika.

(2) V primeru, da v evidenci brezposelnih oseb ni vpisanih ustreznih kandidatov, zavod v petih delovnih dneh od sporočila o prostem delovnem mestu delodajalcu, upravni enoti ter pristojnemu nadzornemu organu o tem posreduje pisno obvestilo ter informativni list, na katerem so navedeni vsi pogoji in elementi zaposlitve, ki jih je delodajalec opredelil v sporočilu. V primeru zaposlitve tujca za opravljanje dela zastopnika in tujca, ki je bil predhodno že zakonito zaposlen pri istem delodajalcu na istem delovnem mestu, se informativni list izda brez preverjanja obstoja ustreznih brezposelnih oseb v evidenci zavoda.

(3) Če so v evidenci brezposelnih oseb vpisani ustrezni kandidati, zavod v petih delovnih dneh od sporočila o prostem delovnem mestu o tem pisno obvesti delodajalca.

(4) Tujec z dovoljenjem za začasno prebivanje, ki ni izdano zaradi zaposlitve, samozaposlitve ali dela, se lahko zaposli le na podlagi veljavne izkaznice dovoljenja za prebivanje, na kateri je označena pravica do dela, kateri upravna enota ob vročitvi priloži tudi informativni list.

(5) Pisno obvestilo iz drugega odstavka tega člena se šteje kot dokazilo o izpolnjenem pogoju iz prvega odstavka tega člena, če tujec nastopi delo v roku 30 dni od izdaje pisnega obvestila. V času trajanja delovnega razmerja morajo biti izpolnjeni vsi pogoji in elementi zaposlitve, navedeni na informativnem listu.

(6) Tujec je lahko še naprej zaposlen tudi takrat, ko v Republiki Sloveniji prebiva na podlagi potrdila o pravočasno vloženi prošnji za podaljšanje dovoljenja za začasno prebivanje, ki ni izdano zaradi zaposlitve, samozaposlitve ali dela, vendar izključno pod pogoji in v obsegu, kot je navedeno na informativnem listu iz drugega odstavka tega člena.

(7) Ne glede na določbo prvega odstavka tega člena se tujec z dovoljenjem za začasno prebivanje, ki ni izdano zaradi zaposlitve, samozaposlitve ali dela, lahko zaposli tudi v primerih, ki jih minister, pristojen za delo, določi na podlagi sedmega ali osmega odstavka 17. člena tega zakona.

(8) Za potrebe izdaje izkaznice dovoljenja za začasno prebivanje, na kateri je označena pravica do dostopa na trg dela, ki se izdaja na podlagi zakona, ki ureja vstop in prebivanje tujcev, v primeru iz drugega odstavka tega člena posebna odločitev zavoda o pravici do dostopa na trg dela ni potrebna.

V. poglavje

UMIK SOGLASJA K ENOTNEMU DOVOLJENJU, MODRI KARTI EU ALI SOGLASJA ZA ZAMENJAVO

**38. člen**

**(umik soglasja)**

(1) Zavod v času veljavnosti enotnega dovoljenja ali modre karte EU umakne soglasje k enotnemu dovoljenju, modri karti EU ali soglasje za zamenjavo:

-        če je v zvezi z delom tujca, za katerega je bilo dano predmetno soglasje, delodajalcu, naročniku dela ali tujemu delodajalcu pravnomočno izrečena globa na podlagi 50. ali 58. člena tega zakona;

-        če je v zvezi z delom tujca, za katerega je bilo dano predmetno soglasje, delodajalcu ali naročniku dela pravnomočno izrečena globa na podlagi prve ali druge alineje prvega odstavka 23. člena Zakona o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19 in 121/21 – ZJN-3B; v nadaljnjem besedilu: ZPDZC-1) ali na podlagi 3. točke prvega odstavka 217. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1; v nadaljnjem besedilu: ZDR-1), razen če ima tujec veljavno enotno dovoljenje, izdano na podlagi soglasja za zaposlitev, samozaposlitev ali delo;

-        če pristojni organ s pravnomočno odločbo ugotovi, da je tujec v postopku izdaje enotnega dovoljenja ali modre karte EU predložil ponarejeno dokazilo, na podlagi katerega je bilo dano soglasje.

(2) V primeru, ko je tujec v času veljavnosti enotnega dovoljenja ali soglasja za zamenjavo, ki nista izdana na podlagi soglasja za zaposlitev, samozaposlitev ali delo, odjavljen iz obveznih socialnih zavarovanj zaradi prenehanja pogodbe o zaposlitvi, zavod tujcu pošlje pisno obvestilo o nameri umika soglasja, ki se tujcu osebno vroči. Če tujec obvestila ne prevzame v 15 dneh, velja vročitev za opravljeno z dnem preteka tega roka, ko se obvestilo pusti v hišnem predalčniku oziroma drugem primernem mestu. Če to ni mogoče, se pošiljko vrne zavodu, ki obvestilo objavi na oglasni deski, vročitev pa velja za opravljeno po poteku osmih dni od dneva objave na oglasni deski. Če tujec v 15 dneh od vročitve obvestila zavoda ni ponovno prijavljen v obvezna socialna zavarovanja na podlagi pogodbe o zaposlitvi pri istem delodajalcu in na istem delovnem mestu, zavod soglasje umakne.

(3) Zavod v času veljavnosti enotnega dovoljenja ali soglasja za zamenjavo umakne soglasje, če tujec iz 1. ali 2. točke prvega odstavka 14. člena tega zakona več kot šest mesecev zaporedoma ni prijavljen v socialno zavarovanje in v času odločanja o umiku ni prijavljen v socialno zavarovanje.

(4) Zavod v času veljavnosti modre karte EU umakne soglasje, če je imetnik modre karte EU neprekinjeno več kot tri mesece odjavljen iz obveznih socialnih zavarovanj, ali če nista več izpolnjena pogoja iz 2. točke prvega odstavka 20. člena tega zakona.

(5) Zavod umakne soglasje k enotnemu dovoljenju, modri karti EU ali umakne soglasje za zamenjavo, če tujec ne nastopi dela oziroma ni prijavljen v obvezna socialna zavarovanja v rokih iz 8. člena tega zakona.

(6) Če tujec iz četrtega odstavka 8. člena tega zakona zaradi objektivnih razlogov (npr. zaradi bolezni tujca, smrti ožjega družinskega člana), zaradi katerih ni prišel v Republiko Slovenijo, v 15 dneh od vročitve enotnega dovoljenja ali modre karte EU ne nastopi dela, je treba v tem roku zavod o tem pisno obvestiti in priložiti dokazila o razlogih za zamudo in njihovem trajanju. Zavod na podlagi obrazložitve in dokazil ne umakne soglasja, dokler trajajo navedeni objektivni razlogi.

(7) Zavod soglasje k enotnemu dovoljenju ali modri karti EU oziroma soglasje za zamenjavo umakne najpozneje v treh delovnih dneh od seznanitve z razlogi za umik soglasja iz prvega, drugega, tretjega oziroma četrtega odstavka tega člena in o tem obvesti upravno enoto.

(8) Kadar je bilo v skladu z drugim odstavkom tega člena umaknjeno soglasje k enotnemu dovoljenju ali soglasje za zamenjavo, pa je bil pozneje v upravnem ali sodnem postopku ugotovljen obstoj delovnega razmerja za obdobje po umiku soglasja in so na tej podlagi izpolnjeni pogoji za vključitev v obvezna socialna zavarovanja, se za namen izvršitve vključitve v ta zavarovanja šteje, da je bilo v predmetnem obdobju enotno dovoljenje ali soglasje za zamenjavo veljavno.

X. poglavje

EVIDENCE

**47. člen**

**(vrste in namen)**

(1) Vrste evidenc, ki se upravljajo po tem zakonu so:

-        evidenca o podanih soglasjih;

-        evidenca o izdanih dovoljenjih za sezonsko delo;

-        evidenca obvestil iz drugega odstavka 33. člena tega zakona;

-        **(**[**prenehala veljati**](http://www.uradni-list.si/1/objava.jsp?urlurid=2017461#29.%20%C4%8Dlen)**)**;

-        evidenca prijav iz četrtega odstavka 36. člena tega zakona;

-        evidenca prijav iz tretjega odstavka 37. člena tega zakona.

(2) Za namen podaje ali umika soglasja, za namen odločanja o izdaji ali razveljavitvi dovoljenj za sezonsko delo, za namen spremljanja stanja na trgu dela in izvajanje nadzora ter za znanstvenoraziskovalne in statistične namene zavod upravlja evidence iz prejšnjega odstavka.

**48. člen**

**(vsebina evidenc)**

(1) Evidenca zavoda o podanih soglasjih vsebuje podatke o:

1.      tujcu v skladu s 1., 2., 3., 4., 5., 6., 7., 9., 11. in 13. točko prvega odstavka, 1., 2., 3., 4., 5., 8., 9., 10., 11. in 12. točko drugega odstavka ter 1. in 2. točko sedmega odstavka 111. člena Zakona o tujcih (Uradni list RS, št. 45/14 – uradno prečiščeno besedilo in 90/14; v nadaljnjem besedilu: Zakon o tujcih);

2.      delodajalcu (firmi ali imenu, sedežu ali naslovu, matični številki ali EMŠO, davčni številki);

3.      tujem delodajalcu (firmi ali imenu, sedežu ali naslovu, matično številko);

4.      naročniku dela (firmi ali imenu, sedežu ali naslovu, matični številki ali EMŠO);

5.      delovnem mestu (šifra poklica, naziv in opis delovnega mesta);

6.      številu ur delovnega časa tujca;

7.      številu ur polnega delovnega časa pri delodajalcu;

8.      soglasju (datum podaje, vrsta in številka, datum in razlog umika);

9.      dovoljenju za sezonsko delo (številka, datum izdaje, obdobje veljavnosti, datum in razlog prenehanja);

10.   enotnemu dovoljenju (številka, vrsta, datum izdaje, obdobje veljavnosti, datum in razlog prenehanja);

11.   modri karti EU (številka, datum izdaje, obdobje veljavnosti, datum in razlog prenehanja);

12.   zavarovanju delavcev pri delodajalcu (datum pričetka, datum vključitve ter datum in razlog prenehanja);

13.   soglasju za zamenjavo (vrsta, datum izdaje in obdobje veljavnosti ter datum in razlog prenehanja);

14.   potrdilu o pravočasno vloženi vlogi za podaljšanje enotnega dovoljenja ali modre karte EU;

15.   vpisu ali izbrisu delodajalcev in naročnikov dela ter o njihovi glavni in stranskih dejavnostih;

16.   deležu družbenikov v gospodarski družbi;

17.   nosilcu kmetijskega gospodarstva in članih kmetije, vpisanih v register kmetijskih gospodarstev;

18.   tujcu, vključenem v obvezno zdravstveno zavarovanje iz naslova zaposlitve ali samozaposlitve in o odjavi iz obveznih socialnih zavarovanj, ki se opravi v času veljavnosti enotnega dovoljenja, modre karte EU, soglasja za zamenjavo, dovoljenja za sezonsko delo ali v času zaposlitve tujca z dovoljenjem za začasno prebivanje, ki ni izdano zaradi zaposlitve, samozaposlitve ali dela;

19.   obračunih davčnega odtegljaja delodajalca ali naročnika dela;

20.   denarnih prilivih na transakcijske račune delodajalca ali naročnika dela;

21.   poravnanih davčnih obveznostih delodajalca ali naročnika dela.

(2) Evidenca zavoda o izdanih dovoljenjih za sezonsko delo vsebuje podatke o:

1.      tujcu (osebno ime, spol, datum rojstva, EMŠO, če je določen, kraj in država rojstva, državljanstvo);

2.      zadnjem stalnem ali začasnem prebivališču v tujini ali v Republiki Sloveniji (država, kraj, ulica in hišna številka);

3.      sedanjem stalnem ali začasnem prebivališču v Republiki Sloveniji (kraj, ulica in hišna številka);

4.      vrsti in številki potne listine, datumu in kraju izdaje ter njeni veljavnosti;

5.      delodajalcu (firmi ali imenu, sedežu ali naslovu, matični številki, davčni številki, osebnem imenu in EMŠO zastopnika, soglasjih k enotnim dovoljenjem, modri karti EU, soglasjih za zamenjavo, o dovoljenjih za sezonsko delo, o potrdilih o prijavi dela ter datumu podaje oziroma izdaje);

6.      o naročniku dela (firmi ali imenu, sedežu ali naslovu, matični številki, davčni številki, osebnem imenu in EMŠO zastopnika, registrirani samostojni dejavnosti);

7.      dovoljenju za sezonsko delo (številka, datum izdaje, obdobje veljavnosti, datum in razlog prenehanja);

8.      datumu nastopa dela;

9.      zavarovanju (datum pričetka ter datum in razlog prenehanja);

10.   številki potrdila o pravočasno vloženi vlogi za podaljšanje dovoljenja za sezonsko delo.

(3) Evidenca zavoda o obvestilih iz drugega odstavka 33. člena vsebuje podatke o:

1.      dovoljenju za prebivanje (številka, vrsta, obdobje veljavnosti);

2.      tujcu v skladu s 1., 2., 3., 4., 5., 6., 7., 9., 11. in 13. točko prvega odstavka, 1., 2., 3., 4., 5., 8., 9., 10., 11. in 12. točko drugega odstavka ter 1. in 2. točko sedmega odstavka 111. člena Zakona o tujcih;

3.      delodajalcu (firmi ali imenu, sedežu ali naslovu, matični številki ali EMŠO, davčni številki, soglasjih k enotnim dovoljenjem);

4.      pogojih in elementih zaposlitve iz informativnega lista;

5.      datumu obvestila zavoda o pogojih zaposlitve.

(4) **(**[**prenehal veljati**](http://www.uradni-list.si/1/objava.jsp?urlurid=2017461#29.%20%C4%8Dlen)**)**

(5) Evidenca zavoda o prijavah začetka izvajanja storitev iz četrtega odstavka 36. člena tega zakona vsebuje podatke o:

1.      firmi in sedežu ali naslovu naročnika storitve;

2.      firmi in sedežu ali naslovu tujega delodajalca;

3.      osebnem imenu in datumu rojstva odgovorne osebe naročnika in izvajalca storitve;

4.      osebnem imenu, datumu rojstva, državljanstvu napotenih delavcev in začasnem prebivališču v Republiki Sloveniji;

5.      vrsti storitve;

6.      kraju in trajanju izvajanja storitve;

7.      lokaciji, kjer bodo hranjeni dokumenti iz četrtega odstavka 45. člena tega zakona.

(6) Evidenca zavoda o tujcih iz prvega odstavka 37. člena tega zakona vsebuje podatke o:

1.      osebnem imenu, datumu rojstva in državljanstvu zastopnika;

2.      firmi ali imenu in sedežu ali naslovu pravne osebe, kjer se bo delo zastopnika izvajalo;

3.      trajanju opravljanja dela.

(7) Podatki iz evidenc iz tega člena se hranijo dve leti po poteku veljavnosti enotnega dovoljenja, modre karte EU, soglasja za zamenjavo, dovoljenja za sezonsko delo ali dve leti po prijavi začetka izvajanja storitev oziroma dela zastopnika in se nato arhivirajo.

(8) Minister, pristojen za delo, predpiše način obdelave podatkov iz evidenc iz tega člena ter način posredovanja teh podatkov.

**49. člen**

**(zbiranje podatkov in povezovanje evidenc)**

(1) Zavod podatke, ki jih potrebuje za izvajanje svojih pristojnosti v skladu s tem zakonom, brezplačno pridobiva iz evidenc naslednjih upravljavcev, in sicer:

1.      upravnih enot: podatki iz 1., 2., 3., 4., 5., 10., 11., 13. in 14. točke prvega odstavka ter 1. in 2. točke tretjega odstavka 48. člena tega zakona;

2.      Agencije Republike Slovenije za javnopravne evidence in storitve: podatki iz 15. in 16. točke prvega odstavka 48. člena tega zakona;

3.      ministrstva, pristojnega za kmetijstvo: podatek iz 17. točke prvega odstavka 48. člena tega zakona;

4.      Zavoda za zdravstveno zavarovanje Slovenije: podatek iz 12. in 18. točke prvega odstavka 48. člena tega zakona;

5.      inšpektorata za delo: podatki o pravnomočnih sklepih ali odločbah o prekrških, izdanih delodajalcem ali naročnikom dela, njihovim odgovornim osebam ali tujcem, ki, v skladu z določbami tega zakona, vplivajo na odločitve zavoda v postopkih, ki jih vodi po tem zakonu;

6.      Finančne uprave Republike Slovenije (v nadaljnjem besedilu: finančna uprava): podatki iz 19., 20. in 21. točke prvega odstavka 48. člena tega zakona ter o pravnomočnih sklepih ali odločbah o prekrških, izdanih delodajalcem ali naročnikom dela, njihovim odgovornim osebam ali tujcem, ki v skladu z določbami tega zakona vplivajo na odločitve zavoda v postopkih, ki jih vodi po tem zakonu;

7.      ministrstva, pristojnega za pravosodje: podatki o pravnomočno obsojenih delodajalcih, tujih delodajalcih in naročnikih del zaradi storitve kaznivega dejanja zlorabe prostitucije, spravljanja v suženjsko razmerje, trgovine z ljudmi, kršitve temeljnih pravic delavcev, zaposlovanja na črno ali kršitve pravic iz socialnega zavarovanja, ki v skladu z določbami tega zakona vplivajo na odločitve zavoda v postopkih, ki jih vodi po tem zakonu.

(2) Zavod lahko evidence, ki jih upravlja po tem zakonu, poveže z evidencami upravljavcev iz prejšnjega odstavka, razen z evidencama inšpektorata za delo in finančne uprave o pravnomočnih sklepih in odločbah o prekrških ter evidenco ministrstva, pristojnega za pravosodje.

(3) Zavod lahko podatke o pravnomočnih sklepih in odločbah o prekrških, ki, v skladu z določbami tega zakona vplivajo na odločitve zavoda v posamičnih postopkih, ki jih vodi po tem zakonu, pridobi iz evidenc inšpektorata za delo z neposrednim vpogledom in iz evidenc finančne uprave na podlagi vsakokratnega zahtevka.

(4) Zavod lahko podatke iz 7. točke prvega odstavka tega člena, ki jih potrebuje za namene odločanja v posamičnih postopkih, pridobi iz kazenske evidence na podlagi vsakokratnega elektronskega zahtevka.

(5) Za obdelavo osebnih podatkov, vsebovanih v evidencah, se uporabljajo določbe zakona, ki ureja varstvo osebnih podatkov, za zbiranje, obdelovanje, shranjevanje, posredovanje in uporabo podatkov, ki predstavljajo davčno tajnost, pa se uporabljajo določbe zakona, ki ureja davčni postopek.

**V. PRILOGE**

/